  Z A P I S N I K

28. sjednice Vijeća Mjesnog odbora Petruševec, 
održane 31. kolovoza 2023., u prostorijama mjesne samouprave MO Petruševec, s početkom u 19.00 sati

NAZOČNI ČLANOVI VIJEĆA
1. Kristijan Rašić 
2. Luka Bojev
3. Mile Komljenović
4. Kristina Topolovec	
5. Darko Mišić
Ostali nazočni: Zoran Kuzmanović, Josip Komljenović, Zijad Čejvan, Dragan Lagundžić, Goran Kuzmanović. 

Sjednici predsjedava Kristijan Rašić, predsjednik Vijeća.

U radu sjednice sudjeluje stručni referent za rad tijela mjesne samouprave Mihaela Hrženjak.

	Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 28. sjednicu Vijeća Mjesnog odbora.

Prije utvrđivanja dnevnog reda, predsjednik Vijeća Kristijan Rašić, otvara raspravu o zapisniku s 27. sjednice Vijeća Mjesnog odbora Petruševec. S obzirom da nema primjedbi zapisnik se jednoglasno usvaja. 
S obzirom da nema primjedbi, Vijeće jednoglasno verificira zapisnik s 27. sjednice.  
Na prijedlog predsjednika i provedenog glasovanja
Vijeće jednoglasno utvrđuje

D N E V N I     R  E D

1. Zakup zemljišta k.č. 2736/4 k.o Žitnjak - Šarčević Zvonko.
1. Aktualna komunalna problematika. 
1. Razno: izvješća, pitanja i  prijedlozi.


Ad 1.) Zakup zemljišta k.č. 2736/4 k.o. Žitnjak – Šarčević Zvonko.

	Predsjednik Vijeća, Kristijan Rašić napominje da su dobili zahtjev za zakup zemljišta k.č. 2736/4 k.o. Žitnjak – Šarčević Zvonka u svrhu utvrđenja glavne čestice. Vijeće se moli za očitovanje.
Otvara raspravu.
U raspravi sudjeluju građani i vijećnici. 
Nakon rasprave predsjednik Vijeća predlaže da se nakon sjednice obiđe teren i utvrdi stvarno stanje te da se zaključak o raspolaganju zemljištem donese na sljedećoj sjednici Vijeća Mjesnog odbora.


Ad 2.) Aktualna komunalna problematika.

Predsjednik Vijeća Mjesnog odbora Kristijan Rašić napominje da su dobili materijale od Gradskog ureda za obnovu, izgradnju, prostorno uređenje, graditeljstvo, komunalne poslove i promet po kojim upućuju Vijeće Mjesnog odbora na zauzimanje stava i donošenje mišljenja da se postojeći modularni uspornici koji su uspostavljeni kod kbr. 77 uklone te postavi uzdignuta ploha kod kbr. 73.                                                   
Otvara raspravu u kojoj predsjednik Vijeća napominje da se predmet odgodi za sljedeću sjednici radi prikupljanja suglasnosti na adresama gdje je potrebno postaviti nove uspornike prometa.


Predsjednik Vijeća Mjesnog odbora Kristijan Rašić ukazuje da je dobio usmeni upit građana za postavu prometnog ogledala u ulici I. Petruševec IV. odvojak radi izlaska iz sporednog dijela ulice na glavni dio ulice (nasuprot brojeva 49 i 59).
Otvara raspravu:
Nakon rasprave Vijeće jednoglasno donosi 


Z a k l j u č a k
o postavljanju prometnih ogledala

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da zatraži stručni očevid i u okviru svoje nadležnosti pokrene postupak za

· postavu prometnog ogledala u ulici I. Petruševec IV. odvojak radi izlaska iz sporednog dijela ulice na glavni dio ulice (nasuprot brojeva 49 i 59).
· izvod iz Geoportala u prilogu.
· ovaj zaključak dostavlja se Vijeću Gradske četvrti na postupanje.

Vijećnik Luka Bojev napominje da bi trebalo poslati požurnicu za prometno ogledalo na križanju ulice I. Petruševec i Črnkovečke ulice te postavu novog prometnog ogledala u Črnkovečkoj ulici kod kbr. 57.
Otvara raspravu:
Nakon rasprave Vijeće jednoglasno donosi 

Z a k l j u č a k
o postavljanju prometnih ogledala

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da zatraži stručni očevid i u okviru svoje nadležnosti pokrene postupak za

· [bookmark: _GoBack]postavu prometnog ogledala u Črnkovečkoj ulici kod k. br. 57.
· izvod iz Geoportala u prilogu.
· ovaj zaključak dostavlja se Vijeću Gradske četvrti na postupanje.

Vijećnik Mile Komljenović ukazuje na problem igrališta u Novom Petruševcu. Napominje da je igralište zaraslo i nepokošeno te bi trebalo poslati dopis da se provjeri kada će se obaviti redovita košnja igrališta.
Otvara raspravu.
Nakon kratke rasprave svi vijećnici se slažu s prijedlogom vijećnika Komljenovića za slanjem požurnice.


Ad 3.) Izvješća, pitanja i prijedlozi.

Predsjednik Vijeća Kristijan Rašić, izvještava nazočne vijećnike sa radom između dviju sjednica te odgovorima koja su zaprimili na zaključke Vijeća. Napominje da su sve dobili u izvještajima. 
Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.
Dovršeno u 20.30 sati.
Zapisnik sastavila:                                                                                                                                                                                                                                                 
______________
Mihaela Hrženjak

KLASA: 024-08/23-003/1718
URBROJ: 251-13-11-11/006-23-3
Zagreb, 31. kolovoza 2023.


Predsjednik
Vijeća Mjesnog odbora
Petruševec
_______________________
 Kristijan Rašić
